14. ΒΑΣΙΛΙΚΟΝ ΔΙΑΤΑΓΜΑ υπ’αριθ. 297 της 25/29 Απρ. 1968 (ΦΕΚ Α΄ 92) Περί Επεκτάσεως της νομοθεσίας του Ταμείου Ασφαλίσεως Επαγγελματιών και Βιοτεχνών Ελλάδος εις άπασαν την Δωδεκάνησον. Έχοντες υπ’όψιν: 1.Τας διατάξεις της παρ. 2 του άρθρ. 6 του Νόμ. 4497/66 «περί ρυθμίσεως θεμάτων κοινωνικής ασφαλίσεως και περί ετέρων τινών διατάξεων». 2.Την δια της υπ’αριθ. 23716/19.2.68 αναφοράς του Ταμείου Ασφαλίσεως Επαγγελματιών και Βιοτεχνών Ελλάδος υποβλήθείσαν τω Υπουργείω Εργασίας γνώμην του Δ.Σ. αυτού, περί επεκτάσεως της νομοθεσίας του Ταμείου εις άπασαν την Δωδεκάνησον, και 3.Την υπ’αριθ. 186/20.3.1968 γνωμοδότησιν του Συμβουλίου Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον μόνον .-1.Από 1ης Ιουλ. 1968 επεκτείνεται εφ’ολοκλήρου της Δωδεκανήσου η νομοθεσία του Τ. Ε. Β. Ε. αμφοτέρων των κλάδων ασφαλίσεως (συντάξεως και ασθενείας). 2.Τα δυνάμει του παρόντος υποχρεωτικώς ασφαλιζόμενα εις το Τ. Ε. Β. Ε. πρόσωπα δύνανται να αναγνωρίσωσιν ως χρόνον πραγματικής ασφαλίσεως το από της ενσωματώσεως της Δωδεκανήσου εις την Ελληνικήν Επικράτειαν (ήτοι απο 28.10.1947) και μέχρι της 30.6.1968 χρονικόν διάστημα, καθ’ ο ήσκησαν επάγγελμα, καλυπτόμενον υπό της ασφαλίσεως του Τ. Ε. Β. Ε. Η αναγνώρισις του χρόνου τούτου, εν όλω ή εν μέρει, ενεργείται δι’ αποφάσεως του Δ. Σ. του Ταμείου τη αιτήσει του ησφαλισμένου υποβαλλομένη εντός ανατρεπτικής προθεσμίας ενός έτους από της 1.7.1968. Η απόδειξης του χρόνου της επαγγελματικής απασχολήσεως ενεργείται κατά τας κειμένας διατάξεις. Η ανωτέρω προθεσμία παρετάθη αφ’ ης έληξεν, μέχρι 31 Δεκ. 1970 (Β. Δ. 515 της 20 Ιουλ./6 Αυγ. 1970, ΦΕΚ Α΄ 164). 3.«Ο κατά την προηγουμένην παράγραφον αναγνωριζόμενος χρόνος λογίζεται διανυθείς εις την Α΄ ασφαλιστικήν κλάσιν και εξαγοράζεται δια της καταβολής μηνιαίας εισφοράς κλάδου συντάξεων ίσης προς την δια την κλάσιν ταύτην ισχύουσαν κατά την 1.1.1967 ασφαλιστικήν εισφοράν». Η παρ. 3 αντικατεστάθη ως άνω δια της παρ. Ι άρθρου μόνου Β.Δ. 650 της 26/28 Σεπτ. 1968 (ΦΕΚ Α΄ 232). 4.«Η εξόφλησις της προς το Ταμείον οφειλής λόγω της κατά τας προηγουμένας παραγράφους εξα γοράς του χρόνου επαγγελματικής απασχολήσεως ενεργείται κατ’ επιλογήν του οφειλέτου, είτε εφ’ άπαξ είτε εις 72 ισοπόσους μηνιαίας δόσεις, της πρώτης τούτων καταβλητέας εντός του επομένου μηνός της κοινοποιήσεως του σχετικού λογαριασμού». Το εντός « » πρώτον εδάφιον ετροποποιήθη ως άνω δια της παρ. ΙΙ άρθρου μόνου Β. Δ. 650 της 26/28 Σεπτ. 1968 (ΦΕΚ Α΄ 232). Εν περιπτώσει μη εξοφλήσεως δόσεώς τινός εντός του μηνός εις ον ανάγεται αυτή, το ποσό της μη εμπροθέσμως καταβληθείσης δόσεως επιβαρύνεται δια των κατά τας κειμένας διατάξεις προσθέτων τελών. Εν περιπτώσει καθυστερήσεως καταβολής δόσεός τινός πέραν των έξ μηνών απολλύται η ευχέρεια αναγνωρίσεως του υπολοίπου χρόνου εις ον ανάγονται αι μη καταβληθείσα δόσεις. 5.Αι παροχαί του κλάδου συντάξεως χορηγούνται εις τα δια του παρόντος ασφαλιζόμενα εις το Τ.Ε.Β.Ε. πρόσωπα κατά τας κειμένας διατάξεις και υπό τον όρον της ολοσχερούς εξοφλήσεως πάσης προς το Ταμείον οφειλής, συμπεριλαμβανομένων και των μη εισέτι απαιτητών δόσεων εις περίπτωσιν υπαγωγής του οφειλέτου εις την ρύθμισιν εξοφλήσεως της οφειλής δια δόσεων. «Εξαιρετικώς δια τα ασφαλιζόμενα δυνάμει του παρόντος πρόσωπα ο κατά τας διατάξεις των άρθρ. 2, 3 και 4 του υπ’ αριθ. 87/1968 Β.Δ/τος απαιτούμενος χρόνος πραγματικής ασφαλίσεως μετά την εγγραφήν εις τα Μητρώα του Τ.Ε.Β.Ε., ορίζεται δια μεν το μέχρι 31.12.1969 χρονικόν διάστημα εις έν έτος, αυξανόμενος κατά 1 έτος δι’ έκαστον επέκεινα ημερολογιακόν έτος μέχρι 31.12.1973 δια τας περιπτώσεις απονομής συντάξεως λόγω γήρατος και μέχρι 31.12.1971 δια τας περιπτώσεις συντάξεως λόγω ανικανότητος ή θανάτου». Η εντός « » διάταξις προσετέθη δια της παρ. ΙΙΙ άρθρου μόνου Β. Δ. 650 της 26/28 Σεπτ. 1968 (ΦΕΚ Β΄ 232). 6.Η ασφάλισις εις τον κλάδον ασθενείας και η υποχρέωσις προς καταβολήν της υπέρ του κλάδου τούτου εισφοράς των δια του παρόντος ασφαλιζομένων προσώπων άρχεται από 1.7.1968 αι δε παροχαί του κλάδου ασθενείας μετά εξάμηνον, κατά τας κειμένας διατάξεις. Εις τον Ημέτερον επί της Εργασίας Υπουργών, ανατίθεμεν την δημοσίευσιν και εκτέλεσιν του παρόντος. (Αντί της σελ.180, 05(α) Σελ. 180,05(β) Τεύχος 505-σελ.27 Καταστατικές διατάξεις Τ.Ε.Β.Ε. 39.Δ.α.14